IND vs PAK : एशिया कप में पाकिस्‍तान को दूसरी बार भारत ने धोया, पाक कप्‍तान सरफराज ने हार की बताई 'ये वजह'  
पाकिस्तान को सात विकेट पर 237 रन पर रोक दिया
फिर 39.3 ओवर में एक विकेट खोकर भारत ने लक्ष्य हासिल कर लिया
पाक कप्‍तान सरफराज अहमद ने कहा कि उनका फील्डिंग अच्छी नहीं रही
एशिया कप में भारत से मिली दूसरी हार के बाद पाकिस्‍तानी कप्‍तान सरफराज अहमद ने कहा कि उनका फील्डिंग अच्छी नहीं रही, जिससे टीम को हार का सामना करना पड़ा.  सरफराज ने कहा, ‘कड़ा मैच था.  हमने अच्छी बल्लेबाजी की लेकिन 20-30 रन कम बनाये. लेकिन अगर हमने कैच छोड़ने जारी रखे तो मैच नहीं जीत सकते. हमें अपने फील्डिंग पर कड़ी मेहनत करनी होगी. इसके बाद जब रोहित और धवन जैसे बल्लेबाज अपने प्रवाह में खेल रहे थे तब वापसी करना आसान नहीं था.’ आपको बता दें कि पाकिस्‍तान टीम के कप्‍तान सरफराज ने पहले मैच में हार के बाद कहा था कि हमारी टीम ने दो स्पिनरों के लिये तैयारी की थी लेकिन तीसरे स्पिनर (जाधव) ने हमारे विकेट निकाले.  सुपर फोर से पहले यह आंखे खोलने वाला मैच रहा.